อยากเรียนถามคุณ กระผมกระดูกหน้าแข้งหักผ่าตัดดามเหล็กด้านในเมื่อปลายเดือนมกราคม 62 และเกิดสะดุดหกล้มเมื่อเดือนเมษา 62 ทำให้กระดูกหักที่เดิมและเหล็กที่ดามอยู่ด้วยก็หักซ้ำ จึงต้องดามเหล็กด้านนอก ดามเหล็กอยู่ 6 เดือน แล้วเกิดอาการกระดูกหน้าแข้งด้านในเกิดปูดเป็นก้อน ไม่ต้องแนวเหมือนข้างที่ไม่หัก ตาตุ้มก็หายไป แบบนี้จะมีวิธีแก้ไขหรือผ่าตัดใหม่อย่างไหร่ครับ
สวัสดีค่ะ กระดูกหักคือภาวะที่กระดูกได้รับแรงกระแทกมากเกินไป ส่งผลให้กระดูกไม่สามารถรองรับน้ำหนักจากแรงดังกล่าวได้ และเกิดหัก ก่อให้เกิดอาการปวด โดยกระดูกหน้าแข้งเป็นกระดูกที่ใช้รับน้ำหนักดังนั้นหากมีการหัก ควรดามเอาไว้และงดการลงน้ำหนักหรือการเคลื่อนไหวมากในกรณีดังกล่าวค่อนข้างซับซ้อนค่ะ แต่ปกติแล้ว การที่เกิดกระดูกด้านในปูดเป็นก้อนอาจเกิดจากกระดูกที่หักแล้วอยู่ไม่นิ่งทำให้ไม่มีการติดกันของกระดูก พอกระดูกหน้าแข้งเคลื่อนที่ ทำให้ขาไม่ได้แนวเดิม และทำให้กระดูกตาตุ่มดูเหมือนหายไปได้แนะนำให้กลับไปพบศัลยแพทย์ด้านกระดูกและข้อที่ดูแลอยู่โดยตรง อาจจะต้องมีการซ่อมแซมเหล็กที่ดาม ในระหว่างนี้งดการลงน้ำหนักมากๆไปก่อน และควรไปรักษษเพราะถ้าปล่อยไว้อาจทำให้กระดูกผิดรูปถาวรได้